Edasi jäi sihikule Musikkneipe Roots & Reggae, aga sinna me ei jäänud, sest isegi krooniliste suitsetajate jaoks oleks seal viibimine olnud ellujäämiskursus. Läksime siis kohta nimega Bei Schorch. Schorch ehk Georg oli ise leti taga ning tema aeg oli seisma jäänud juba palju varem kui eelmises kohas. Laudlinad ja muusika olid ka 1930ndatest, aga paraku ka suitsuhais. Ja teised kunded olid liiga veidrad ja nõmedad. Läksime siis koju tagasi ning võtsime köögilaua ääres korraks laulu üles. Viiulit me ei leidnud.